Store områder ødelagt av skogbrann i Spania
Brannen, som startet lørdag, spredte seg raskt til nasjonalparken Fragas do Eume og førte til at rundt 200 mennesker måtte evakueres. Brannen er fortsatt aktiv, opplyste de regionale myndighetene i en uttalelse søndag. Også i naboregionen Asturias brenner det på 28 ulike steder. 20 brigader med brannmenn, inkludert helikoptre og fire fly, er sendt til området for å prøve å få kontroll over flammene. Flyene har jobbet aktivt med å slippe vann over områdene i hele natt. Spania har opplevd den tørreste vinteren siden 1940-årene. I slutten av februar var det allerede registrert mer enn 3.000 skogbranner siden starten av året.
En skogbrann som herjer i en nasjonalpark i Galicia-regionen i Spania, har ødelagt mer enn 500 hektar land, ifølge myndighetene.